A jucat 277 de meciuri și a marcat 60 de goluri în Divizia A, a avut 35 de selecții în echipa națională. A marcat 4 goluri pentru naționala de tineret (la CM de fotbal pentru tineret 1981) și 2 goluri pentru naționala de seniori (în amicalul cu Turcia, jucat la Istanbul în 29 ianuarie 1983, și în amicalul cu Egiptul, jucat la Alexandria în 28 februarie 1986). A făcut parte din echipa națională care a participat la Campionatul European de Fotbal 1984.